CELEX: 62009CN0438
Language: et
Date: 2009-11-09 00:00:00
Title: Kohtuasi C-438/09: Eelotsusetaotlus, mille esitas Naczelny Sąd Administracyjny (Poola Vabariik) 9. novembril 2009 — Bogusław Juliusz Dankowski versus Dyrektor Izby Skarbowej w Łodzi

13.2.2010   
            
            
               ET
            
            
               Euroopa Liidu Teataja
            
            
               C 37/2
            
         Eelotsusetaotlus, mille esitas Naczelny Sąd Administracyjny (Poola Vabariik) 9. novembril 2009 — Bogusław Juliusz Dankowski versus Dyrektor Izby Skarbowej w Łodzi
   (Kohtuasi C-438/09)
   2010/C 37/02
   Kohtumenetluse keel: poola
   
      Eelotsusetaotluse esitanud kohus
   
   Naczelny Sąd Administracyjny
   
      Põhikohtuasja pooled
   
   
      Kassatsioonkaebuse esitaja: Bogusław Juliusz Dankowski
   
      Vastustaja kassatsioonimenetluses: Dyrektor Izby Skarbowej w Łodzi
   
      Eelotsuse küsimused
   
   
               1.
            
            
               Kas ühenduse käibemaksusüsteemiga, eelkõige kuuenda direktiivi (direktiiv 77/388/EMÜ) (1) artikli 17 lõikega 6 on vastuolus liikmesriigi õigusnormid, mille kohaselt ei ole maksukohustuslasel õigust maha arvata sisendkäibemaksu, mis tuleneb käibemaksuarvest, mille on väljastanud isik, kes ei ole kantud käibemaksukohustuslaste registrisse?
            
         
               2.
            
            
               Kas esimese küsimuse seisukohalt on oluline, et
               
                           a)
                        
                        
                           käibemaksuarves näidatud tehingud kuuluvad kahtlemata käibemaksuga maksustamisele ning et need tehingud tõepoolest sooritati;
                        
                     
                           b)
                        
                        
                           arve sisaldas kõiki ühenduse õiguse seisukohalt olulisi andmeid;
                        
                     
                           c)
                        
                        
                           sisendkäibemaksu, mis tuleneb käibemaksuarvest, mille on väljastanud isik, kes ei ole kantud käibemaksukohustuslaste registrisse, mahaarvamise õiguse piirang kehtis siseriiklikus õiguskorras juba enne Poola Vabariigi ühinemist Euroopa Liiduga?
                        
                     
         
               3.
            
            
               Kas vastus esimesele küsimusele sõltub lisatingimuste täitmisest (nt tõendist selle kohta, et maksukohustuslane tegutses heauskselt)?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).